**รายงานการประชุมคณะกรรมการบริหารกองทุนหลักประกันสุขภาพ**

**ครั้งที่ ๓/๒๕๖๒**

**วันที่ ๑๒ เดือนกันยายน พ.ศ. ๒๕๖๒**

**ณ ห้องประชุมเทศบาลตำบลทุ่งลาน**

\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

1. นายวีระพงศ์ จินะดิษ ที่ปรึกษากองทุนฯ
2. นายประสิทธิ์ แก้วมรกต ประธานกองทุนฯ
3. นายเฉลิม สัตเพ็ญ กรรมการ
4. นายประจวบ เพ็ชรโภคา กรรมการ
5. นายสุรเจต สุขเกษม กรรมการ
6. นายสายัณห์ จันทคาม กรรมการ
7. นายสิน กลับกลาย กรรมการ
8. นางขวัญจิตร พรมสวัสดิ์ กรรมการ
9. นางบุญเรือน คงเสน กรรมการ
10. นายทนง เพ็ชร์สุวรรณ์ กรรมการ
11. นายไมตรี แก้วนิล กรรมการ
12. นายวราพงษ์ แก้วจุลกาญจน์ กรรมการ
13. นายบุญช่วย พรหมวงค์ กรรมการ
14. นายมนตรี สุขสวัสดิ์ กรรมการ
15. นายวิศิษฎ์ แก้วสุวรรณ์ กรรมการ
16. นายภาณุ จันทร์เมือง กรรมการและเลขานุการ

๑๗. นางวิลัยวรรณ ไชยทอง กรรมการและผู้ช่วยเลขานุการ

1. นางกันยา คงแก้ว กรรมการและผู้ช่วยเลขานุการ

**เริ่มประชุมเวลา ๑๓.๐๐ น.**

เมื่อที่ประชุมพร้อม นายประสิทธิ์ แก้วมรกต ประธานที่ประชุม กล่าวเปิดประชุมและประชุมตามระเบียบวาระการประชุมคณะกรรมการบริหารกองทุนหลักประกันสุขภาพ ดังระเบียบวาระต่อไปนี้

**ระเบียบวาระที่ ๑. เรื่องประธานแจ้งเพื่อทราบ**

**ประธานคณะกรรมการฯ** : สวัสดีครับท่านคณะกรรมการทุกท่านฯ ที่เข้าร่วมประชุมในวันนี้ สำหรับวันนี้กำหนดให้มีการประชุมเพื่อให้ทุกท่านได้พิจารณาให้ความเห็นชอบโครงการฯ ซึ่งมีการเสนอขอใช้งบประมาณจากกองทุนหลักประกันสุขภาพฯ จำนวน ๑๑ โครงการ

**ที่ประชุมฯ** : ทราบ

**ระเบียบวาระที่ ๒. รับรองรายงานการประชุม**

ไม่มี

**ระเบียบวาระที่ ๓. เรื่องพิจารณาและให้ความเห็นชอบ**

1. **พิจารณาให้ความเห็นชอบโครงการที่นำเสนอขอรับการสนับสนุนงบประมาณ ประจำปีงบประมาณ พ.ศ. ๒๕๖๒**

**ประธานคณะกรรมการฯ** : สวัสดีครับท่านคณะกรรมการฯ และคณะอนุกรรมการทุกท่านฯ ที่เข้าร่วมประชุมในวันนี้ ในการเข้าร่วมประชุมครั้งนี้เพื่อให้ทุกท่านได้พิจารณาให้ความเห็นชอบโครงการฯ ประจำปี พ.ศ. ๒๕๖๒ ส่วนรายละเอียดต่าง ๆ ของโครงการ ฝ่ายเลขานุการคณะกรรมการฯ จะสรุปให้ฟังในลำดับต่อไป

**เลขานุการคณะกรรมการฯ** : ขอสวัสดีผู้เข้าร่วมประชุมทุกท่านครับ สืบเนื่องจากการประชุมครั้งที่แล้ว ในการประชุมเพื่อพิจารณาโครงการ ๒๐ โครงการ ผ่าน ๑๒ โครงการ เหลือทบทวน ๘ โครงการ โดยโครงการแต่ละโครงการจะมีรายละเอียดดังนี้นะครับ

1. **โครงการโรงเรียนส่งเสริมสุขภาพระดับเพชรยั่งยืน งบประมาณ ๓๒,๑๙๐.-บาท**

โดยมีวัตถุประสงค์ ดังนี้

1. เพื่อให้นักเรียนมีความรู้ ความเข้าใจ มีทัศนคติที่ดีต่อการบริโภค และตระหนักในเรื่องอาหารปลอดภัยในโรงเรียน
2. เพื่อส่งเสริมการเรียนรู้และการมีส่วนร่วมในเรื่องการเฝ้าระวังความปลอดภัยของอาหารในโรงเรียนและชุมชน
3. เพื่อส่งเสริมให้นักเรียนมีสุขภาพที่ดี
4. เพื่อให้สมาชิกชมรม อย.น้อยตรวจวิเคราะห์อาหารที่มีสารเจือปนประเภทสารบอแรกซ์ สารฟอกขาวและจุลินทรีย์ต่างๆ ได้

ตัวชี้วัด

1. นักเรียนร้อยละ ๙๐ มีความรู้ ความเข้าใจ มีทัศนคติที่ดีต่อการบริโภคและตระหนักในเรื่องอาหารปลอดภัยในโรงเรียน
2. สมาชิกชมรม อย.น้อย ให้ความรู้แก่เพื่อนนักเรียนหน้าเสาธงหรือใช้เสียงตามสายอาทิตย์ละ ๑ ครั้ง
3. นักเรียนมีความสุขในการมาเรียน สถิติขาดเรียนลดน้อยลง
4. สมาชิกชมรม อย.น้อย สามารถสุ่มตรวจวิเคราะห์อาหารในห้องครัวและโรงอาหารอย่างน้อยเดือนละ ๑ ครั้ง

ผลที่คาดว่าจะได้รับ

1. นักเรียนและแกนนำ อย.น้อยมีความรู้ ความเข้าใจ มีทัศนคติที่ดีต่อการบริโภค และตระหนักในเรื่องอาหารปลอดภัยกันมากขึ้น
2. นักเรียนและผู้ปกครองมีส่วนร่วมในการเฝ้าระวังความปลอดภัยของอาหารในโรงเรียนและชุมชน
3. สมาชิกชมรม อย.น้อย สามารถตรวจวิเคราะห์อาหารที่มีสารเจือปนประเภทสารบอแรกซ์ สารฟอกขาวและจุลินทรีย์ต่างๆ ได้

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนบ้านโคกพยอม** : เนื่องจากที่เราได้รับรางวัลมาแล้ว จึงต้องทำให้เกิดความยั่งยืนให้เกิดขึ้น เนื่องจากงบประมาณของโรงเรียนมีน้อย จึงต้องของบประมาณจากกองทุนฯ ในส่วนของกิจกรรมจะมีการปรับปรุงป้ายต่างๆ ที่มีอยู่แล้วให้ดียิ่งขึ้น ซึ่งมีการชำรุดเสื่อมสภาพไปแล้ว เช่นป้ายหลักการใช้ห้องน้ำ หลักการล้างมือ ในส่วนของกิจกรรมจะให้ความรู้ เด็กไทยทำได้ และ อย.น้อย เชิญวิทยากรจากสาธารณสุขให้ความรู้ ความปลอดภัยในเรื่องของอาหารในปัจจุบัน ซึ่งในปีที่แล้วมีการจัดกิจกรรมนี้ไปแล้ว ส่วนในปีนี้ได้จัดกิจกรรมเพื่อให้ต่อเนื่อง เพื่อให้เด็กจบไปแล้วนำความรู้ไปใช้ และเด็กที่เข้ามาใหม่ได้รับความรู้เช่นกัน และอีกส่วนหนึ่งได้เพิ่มการประชาสัมพันธ์ให้ความรู้ และรอบต่อไปภาคเรียนที่ ๒ จะเป็นการแจกแผ่นพับ และการดำเนินกิจกรรมอย่างต่อเนื่องอีกครั้ง

**เลขานุการคณะกรรมการฯ** : ครั้งที่แล้วโครงการนี้เสนองบประมาณ ๔๑,๑๖๐.-บาท และได้ปรับลดงบประมาณคงเหลือ ๓๒,๑๙๐.-บาท มีคณะกรรมการฯ ท่านใดจะสอบถามเพิ่มเติมไหมครับ

**นายสิน กลับกลาย** : ชุดตรวจสอบดูแล้วมีความยุ่งยาก นักเรียนสามารถทำได้ไหม นักเรียนมีองค์ความรู้ไหม

**นายวีระพงศ์ จินะดิษฐ์ :** ในส่วนของกิจกรรมจะเชิญวิทยากรจากทางสาธารณสุขให้ความรู้ เรื่อง ความปลอดภัยด้านอาหาร ส่วนชุดทดสอบเบื้องต้นเด็กสามารถทำได้ และส่วนชุดทดสอบยาฆ่าแมลงมีขั้นตอนเยอะมาก ใช้เวลานาน เป็นเรื่องที่ยุ่งยาก เด็กไม่น่าจะทำได้ หรือโรงเรียนตั้งใจจะทำ หรือแค่สาธิต

**ตัวแทนโรงเรียนบ้านโคกพยอม** : อยากให้เด็กเกิดความรู้ มีแนวทางและรู้จักหลีกเลี่ยงในส่วนของตรงนี้ โดยจะมีเจ้าหน้าที่เป็นผู้นำในการทดสอบและเด็กมีส่วนร่วมในการทำ โดยเด็กสังเกตการณ์เกี่ยวกับผลว่าจะเป็นอย่างไรบ้าง

**เลขานุการคณะกรรมการฯ** : ไม่ทราบว่ามีคณะกรรมการไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

1. **โครงการอุ่นรักด้วยนวดแผนไทย (นวดฝ่าเท้า) งบประมาณ ๒๗,๐๐๐.-บาท**

โดยมีวัตถุประสงค์ ดังนี้

1. เพื่อเสริมสร้างความสัมพันธ์อันดีระหว่างนักเรียนและผู้ปกครอง
2. เพื่อให้นักเรียนรู้จักวิธีการผ่อนคลายความเครียดด้วยวิธีการนวดฝ่าเท้า
3. เพื่อส่งเสริมให้นักเรียนมีสุขภาพจิตที่ดี
4. เพื่อฝึกประสบการณ์และส่งเสริมการใช้เวลาว่างให้เกิดประโยชน์สูงสุดของนักเรียนตามแนวทางการลดเวลาเรียนเพิ่มเวลารู้ ของกรทรวงศึกษาธิการ
5. เพื่อเป็นการสร้างจิตอาสา

ตัวชี้วัด

1. ผู้ปกครองร้อยละ ๑๐๐ พึงพอใจกิจกรรมนวดแผนไทย (นวดฝ่าเท้า)
2. นักเรียนร้อยละ ๙๐ สามารถนวดฝ่าเท้าได้ถูกต้องตามขั้นตอน
3. นักเรียนมีความสุขในการมาเรียน สถิติขาดเรียนลดน้อยลง
4. นักเรียนร้อยละ ๑๐๐ มีความพึงพอใจกิจกรรม

ผลที่คาดว่าจะได้รับ

1. นักเรียนและผู้ปกครองมีความสัมพันธ์อันดีและมีความใกล้ชิดกันมากขึ้น
2. นักเรียนมีทักษะการนวดฝ่าเท้าและสามารถนำไปปฏิบัติได้ทุกคน

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนบ้านโคกพยอม** : เป็นกิจกรรมที่ทำมาอย่างต่อเนื่อง สำหรับชั้นประถมศึกษาปีที่ ๑-๖ ในกิจกรรมจะมีค่าตอบแทนวิทยากร ค่าวัสดุอุปกรณ์ต่างๆ ค่าถ่ายเอกสาร คู่มือในการนวด เก้าอี้สำหรับนวดซึ่งใช้การได้จำนวน ๓ ตัว และขอเพิ่มจำนวน ๔ ตัว เพื่อให้เด็กมีการสับเปลี่ยนหมุนเวียนกัน เพื่อให้ทราบว่าการวิธีการนวดนั่ง หรือนั่งบนเก้าอี้จะเป็นอย่างไร

**นายสิน กลับกลาย** : เป้าหมายกี่คนครับ

**ตัวแทนโรงเรียนบ้านโคกพยอม** : เป้าหมาย ๙๗ คนค่ะ

**นายสิน กลับกลาย** : น่าจะใช้กลุ่มเป้าหมายเด็กนักเรียน ป. ๔-๖ นะครับ

**ตัวแทนโรงเรียนบ้านโคกพยอม** : ต้องการให้เด็กนักเรียนมีพื้นฐานตั้งแต่ ป.๑ ค่ะ แต่จะให้เด็กนักเรียน ป.๔-๖ ลงพื้นที่ค่ะ

**เลขานุการคณะกรรมการฯ** : ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**๓. โครงการสถานศึกษาสีขาว งบประมาณจำนวน ๑๑,๐๐๐.-บาท**

โดยมีวัตถุประสงค์ ดังนี้

1. เพื่อให้นักเรียนมีความรู้ ความเข้าใจในการป้องกันตนเองจากสารเสพติดและอบายมุข
2. เพื่อให้ป้องกันปัญหาการแพร่ระบาดของยาเสพติดและอบายมุขในสถานศึกษาและนอกสถานศึกษา
3. เพื่อสนับสนุนและส่งเสริมการดำเนินงานป้องกันและแก้ไขปัญหายาเสพติดและอบายมุขในสถานศึกษาให้มีความเข้มแข็งและยั่งยืน

ตัวชี้วัด

1. นักเรียนมีความรู้ ความเข้าใจในการป้องกันตนเองจากสารเสพติดและอบายมุข
2. นักเรียนโรงเรียนวัดปรางแก้วปลอดสารเสพติด

ผลที่คาดว่าจะได้รับ

1. นักเรียนมีความรู้ ความเข้าใจในการป้องกันตนเองจากสารเสพติดและอบายมุข
2. ปัญหาการแพร่ระบาดของยาเสพติดและอบายมุขในสถานศึกษาและนอกสถานศึกษาลดลง
3. การดำเนินงานป้องกันและแก้ไขปัญหายาเสพติดและอบายมุขในสถานศึกษามีความเข้มแข็งและยั่งยืน

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนวัดปรางแก้ว** : เป็นโครงการที่ขอใหม่ โดยเชิญวิทยากรให้ความรู้กับนักเรียนเกี่ยวกับเรื่องยาเสพติด ซึ่งเด็กนักเรียนบางคนอยู่ในสิ่งแวดล้อมที่เป็นกลุ่มเสี่ยง

**นายไมตรี แก้วนิล :** ควรจะจัดโครงการศึกษาดูงาน โดยนำเด็กนักเรียนไปดูกระบวนการผู้ที่เสพยาเสพติดรุนแรง เพื่อเด็กนักเรียนจะได้เห็นภาพ

**เลขานุการกรรมการฯ** : ขอให้แก้ไขระยะเวลาดำเนินการ และให้แนบตารางอบรมด้วยครับ ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**๔. โครงการโรงเรียนนี้มีรักปลูกผักกินเอง งบประมาณจำนวน ๒๗,๑๑๐.-บาท**

โดยมีวัตถุประสงค์ ดังนี้

1. นักเรียนมีความรู้ความเข้าใจเรื่องการปลูกไม้ผลปลอดสารพิษและนำไปปฏิบัติจริงในชีวิตประจำวัน
2. นักเรียนมีความรู้ ความเข้าใจเรื่องการทำปุ๋ยน้ำหมักชีวภาพและนำไปใช้ในการปลูกไม้ผลและฝักปลอดสารพิษ
3. นักเรียนได้รับประทานไม้ผลและผักปลอดสารพิษ ทำให้นักเรียนมีสุขภาพแข็งแรง

ตัวชี้วัด

1. นักเรียนมีความรู้ ความเข้าใจเรื่องการปลูกไม้ผลปลอดสารพิษและปลูกพืชผักในแปลงผักของโรงเรียนได้
2. ปริมาณปุ๋ยน้ำหมักชีวภาพที่ผลิตได้
3. ปริมาณไม้ผลและผักที่ผลิตได้
4. ภาวะทุพโภชนาการของนักเรียนโรงเรียนวัดปรางแก้วลดลง

ผลที่คาดว่าจะได้รับ

1. นักเรียนมีความรู้ ความเข้าใจในเรื่องการปลูกไม้ผลปลอดสารพิษและนำไปปฏิบัติจริงในชีวิตประจำวัน
2. นักเรียนมีความรู้ ความเข้าใจเรื่องการทำปุ๋ยน้ำหมักชีวภาพและนำไปใช้ในการปลูกไม้ผลและผักปลอดสารพิษ
3. นักเรียนได้รับประทานผักปลอดสารพิษ ทำให้นักเรียนมีสุขภาพแข็งแรง

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนวัดปรางแก้ว** : เรียนคณะกรรมการทุกท่านค่ะ โครงการนี้เป็นโครงการที่ต่อเนื่อง ที่ทำแล้วได้ผลดีมากค่ะ โรงเรียนมีผักกางมุ้ง ๒ แปลง ผักสวนครัว มีการเลี้ยงปลาดุก เพาะเห็ด โดยกิจกรรมจะเชิญวิทยากรให้ความรู้นักเรียนในเรื่องการทำปุ๋ยหมัก กินผักที่ปลอดสารพิษ สามารถนำความรู้ที่ได้ไปทำที่บ้านได้

**นายสิน กลับกลาย** : พันธ์กล้วยหอมราคาสูงไปไหมครับ ให้ระบุด้วยว่ากล้วยหอมพันธุ์อะไร

**ตัวแทนโรงเรียนวัดปรางแก้ว** : เคยซื้อมาปลูกราคาเท่านี้ค่ะ ได้ค่ะจะระบุพันธ์กล้วยหอมค่ะ

**เลขานุการกรรมการฯ** : ขอให้แก้ไขระยะเวลาดำเนินการ และให้แนบตารางอบรมด้วยครับ ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**๕. โครงการโรงเรียนส่งเสริมสุขภาพ งบประมาณ ๑๗,๕๐๐.-บาท**

โดยมีวัตถุประสงค์ ดังนี้

1. เพื่อให้นักเรียนมีความรู้ความเข้าใจเรื่องการรับประทานอาหารเพื่อให้มีสุขภาพที่ดี
2. เพื่อแก้ปัญหาภาวะทุพโภชนาการในเด็กนักเรียนโรงเรียนวัดปรางแก้ว
3. เพื่อส่งเสริมและสร้างนิสัยการออกกำลังกายให้กับนักเรียนโรงเรียนวัดปรางแก้ว

ตัวชี้วัด

1. นักเรียนมีความรู้ ความเข้าใจเรื่องการรับประทานอาหารเพื่อให้มีสุขภาพทีดีและนำไปปฏิบัติจริงในชีวิตประจำวัน
2. ภาวะทุพโภชนาการของนักเรียนโรงเรียนวัดปรางแก้วลดลง ๕%
3. นักเรียนออกกำลังกายได้เหมาะสมกับวัยอย่างสม่ำเสมอ
4. นักเรียนรู้จักการคัดแยกขยะ (๓Rs) และลดปัญหาการใช้โฟม

ผลที่คาดว่าจะได้รับ

1. นักเรียนมีความรู้ ความเข้าใจในเรื่องการรับประทานอาหารเพื่อให้มีสุขภาพที่ดีและนำไปปฏิบัติจริงในชีวิตประจำวัน
2. ภาวะทุพโภชนาการของนักเรียนโรงเรียนวัดปรางแก้วลดลง
3. นักเรียนออกกำลังกายได้เหมาะสมกับวัยอย่างสม่ำเสมอ
4. นักเรียนมีความรู้ในการคัดแยกขยะ (๓Rs) และลดปัญหาการใช้โฟมได้ดีขึ้น

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนวัดปรางแก้ว** : เรียนคณะกรรมการทุกท่านค่ะ โครงการนี้เป็นโครงการต่อเนื่อง สืบเนื่องจากนักเรียนมีภาวะทุพโภชนาการ เป็นการเฝ้าระวังภาวะโภชนาการ กิจกรรมส่งเสริมการออกกำลังกาย และกิจกรรมด้านสิ่งแวดล้อม เช่น การเก็บขยะ งดการใช้โฟม โดยใช้ใบตอง ใช้กล่องกระดาษชาญอ้อย ซึ่งต้องการให้ความรู้กับนักเรียน และการจัดรายการอาหารให้กับเด็กนักเรียน

**นายสิน กลับกลาย** : อุปกรณ์กีฬาโรงเรียนน่าจะมีอยู่แล้ว จะซ้ำซ้อนกับอุปกรณ์ของโรงเรียนหรือเปล่าครับ ส่วนค่าอาหาร อบรมวันเสา-อาทิตย์หรือเปล่าคับ เพราะถ้าวันธรรมดาโรงเรียนจะมีอาหารกลางวันอยู่แล้ว

**ตัวแทนโรงเรียนวัดปรางแก้ว** : อุปกรณ์กีฬาของโรงเรียนมีไม่เพียงพอค่ะ ส่วนการจัดอบรมจะจัดวันเสาร์-อาทิตย์ ค่ะ

**เลขานุการกรรมการฯ** : ขอให้แก้ไขระยะเวลาดำเนินการ และให้แนบตารางอบรมด้วยครับ ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**๖. โครงการรณรงค์และส่งเสริมการลดปริมาณขยะ การทิ้ง การคัดแยกขยะและการกำจัดขยะอย่างถูกวิธี ประจำปีงบประมาณ พ.ศ. ๒๕๖๒ งบประมาณ ๙๗,๔๐๐.-บาท**

โดยมีวัตถุประสงค์เพื่อ

1. เพื่อให้นักเรียนมีความรู้เกี่ยวกับขยะประเภทต่างๆ ตลอดจนทราบถึงปัญหาและผลกระทบที่เกิดจากขยะ
2. เพื่อให้มีความรู้เกี่ยวกับวิธีการลดปริมาณขยะ วิธีการคัดแยก การนำกลับมาใช้ใหม่
3. เพื่อให้นักเรียน ผู้ปกครองมีความรู้เกี่ยวกับวิธีการกำจัดขยะประเภทต่างๆอย่างถูกวิธี
4. เพื่อให้โรงเรียน ชุมชนบริหารจัดการขยะด้วยตนเอง
5. เพื่อลดปริมาณขยะในโรงเรียนและชุมชน

ตัวชี้วัด

1. นักเรียน ครู ร้อยละ ๑๐๐ มีความรู้เกี่ยวกับขยะประเภทต่างๆ ตลอดจนทราบถึงปัญหาและผลกระทบที่เกิดจากขยะ
2. นักเรียน ครู ร้อยละ ๑๐๐ รู้วิธีการลดปริมาณขยะ วิธีการคัดแยก การนำกลับมาใช้ใหม่
3. โรงเรียน ชุมชน บริหารจัดการขยะด้วยตนเอง สามารถลดปริมาณขยะในโรงเรียนและชุมชน

ผลที่คาดว่าจะได้รับ

1. นักเรียน ครู มีความรู้เกี่ยวกับขยะประเภทต่างๆ ตลอดจนทราบถึงปัญหาและผลกระทบที่เกิดจากขยะ
2. นักเรียน ครู รู้วิธีการลดปริมาณขยะ วิธีการคัดแยก การนำกลับมาใช้ใหม่
3. โรงเรียน ชุมชน บริหารจัดการขยะด้วยตนเอง สามารถลดปริมาณขยะในโรงเรียน ชุมชน

ขอเชิญตัวแทนโรงเรียนชี้แจงรายละเอียดครับ

**ตัวแทนโรงเรียนวัดบางศาลา** : สวัสดีทุกท่านนะค่ะ ปัจจุบันเราจะเห็นขยะต่างๆ ขยะติดเชื้อ ซึ่งทุกคนสามารถสร้างขยะได้ง่าย แต่ไม่สามารถที่จะจัดเก็บขยะเหล่านี้ บางคนกำจัดไม่ถูกวิธี ซึ่งโครงการนี้จะมีกิจกรรมอบรมให้ความรู้ผู้ปกครอง นักเรียน จำนวน ๒๐๐ คน โดยชี้แจงวิธีการลดปริมาณขยะ วิธีการคัดแยก การนำกลับมาใช้ใหม่ และมีการฝึกปฏิบัติ การซ่อมแซมเสื้อผ้าที่ขาดให้สามารถนำกลับมาใช้ใหม่ ถุงนมนำกลับมาแปรรูปเป็นของใช้ และการนำเศษอาหารที่เหลือจากอาหารกลางวันนำมาหมักเป็นปุ๋ย และขณะนี้ทางโรงเรียนมีแผนการกำจัดขยะ และมีการรณรงค์ปลอดโฟม

**นายสิน กลับกลาย** : ผมมาดูกิจกรรมย่อยที่ ๒ การฝึกปฏิบัติ สงสัยกิจกรรมการซ่อมแซมเสื้อผ้าที่ชำรุดและสามารถนำกลับมาใช้ใหม่ได้ งบประมาณ ๗,๒๐๐.-บาท เหมาะสมไหม พ่อแม่ผู้ปกครองสามารถทำได้ไหม ถ้าเปลี่ยนเป็นกิจกรรมใหม่ที่จูงใจมากกว่าดีไหมครับ

**ตัวแทนโรงเรียนวัดบางศาลา** : คือการซ่อมแซม ในโครงการอาจชี้แจงเป็นเสื้อผ้า แต่หลักๆ ไม่ใช่เสื้อผ้าอย่างเดียวครับ ส่วนใหญ่จะเป็นค่าวิทยากรที่ความชำนาญในแต่ละด้าน แต่ละฐาน เพราะมี ๔ ฐานครับ

**นายสุรเจต สุขเกษม** : เป็นโครงการที่น่าส่งเสริมครับ เพราะว่าเดี๋ยวนี้เด็กนักเรียนเย็บผ้าไม่เป็นเลย แต่ใช้เงินเยอะกับค่าวิทยากร

**นายวีระพงศ์ จินะดิษฐ์** : ดูจากค่าวิทยากร ๔ ท่าน ๔ ฐาน รวม ๖ ชั่วโมง โดยหมุนฐาน ตอนเช้า ๔ ฐานๆละ ๕๐ คน บ่าย ๔ ฐาน ถ้าจัด ๔ เรื่อง ให้วันเดียวเสร็จ ชั่วโมงครึ่ง วันเดียวเสร็จ จาก ๒ วัน จะเหลือ ๑ วัน ค่าวิทยากรก็ลดลงครึ่งหนึ่ง

**เลขานุการกรรมการฯ** : ตามที่ท่านสาธารณสุขอำเภอแนะนำนะครับ คือ ๑ วัน ใช้งบประมาณโครงการนี้ ๙๗,๔๐๐.-บาท เงินค่าวิทยากรจะลดลงเหลือ ๑๔,๔๐๐.-บาท ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ตัวแทนโรงเรียนวัดบางศาลา** : ขอชี้แจงครับ วันละ ๒ ฐาน ช่วงเช้า ๓ ชั่วโมง ช่วงบ่าย ๓ ชั่วโมง ใช้เวลา ๒ วัน ครบ ๔ ฐาน ครับ

**เลขานุการกรรมการฯ** : ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**๗. โครงการยุวจิตอาสาป้องกันลูกน้ำยุงลาย ปลอดภัยไข้เลือดออก ประจำปีงบประมาณ พ.ศ. ๒๕๖๒ งบประมาณ ๔๐,๐๐๐.-บาท**

**ตัวแทนโรงเรียนวัดบางศาลา** : ขอยกเลิกโครงการครับ

**๘. โครงการส่งเสริมสุขภาพด้วยสมุนไพรในผู้สูงอายุ ประจำปีงบประมาณ ๒๕๖๒ งบประมาณ ๓๓,๔๐๐.-บาท**

โดยมีวัตถุประสงค์เพื่อ

1. เพื่อสนับสนุนการแพทย์ทางเลือก และการนำพืชสมุนไพรในท้องถิ่น มาใช้ในการดูแลสุขภาพของผู้สูงอายุและเยาวชนในพื้นที่
2. เพื่อให้ผู้สูงอายุ ผู้สนใจและนักเรียน ได้รับความรู้ด้านสมุนไพร และนำความรู้ไปใช้ในการดูแลสุขภาพอย่างเหมาะสม

ตัวชี้วัด

จำนวนผู้สูงอายุ ผู้สนใจและนักเรียน ผ่านการอบรมร้อยละ ๙๐

กลุ่มเป้าหมาย

ผู้สูงอายุ ผู้สนใจและนักเรียน จำนวน ๖๖ คน

**กิจกรรม**

๑. จัดอบรม เบิกจ่ายเป็นค่า

(๑.๑) ค่าอาหารว่างและเครื่องดื่ม จำนวน ๔ มื้อต่อวัน มื้อละ ๒๕.-บาท จำนวน ๖๖ คน เป็นเงิน ๖,๖๐๐.-บาท

(๑.๒) ค่าอาหารกลางวัน จำนวน ๒ มื้อต่อวัน มื้อละ ๕๐.-บาท จำนวน ๖๖ คน เป็นเงิน ๖,๖๐๐.-บาท

(๑.๓) ค่าจัดทำเอกสารคู่มือการใช้สมุนไพร จำนวน ๖๖ เล่มๆละ ๕๐.-บาท เป็นเงิน ๓,๓๐๐.-บาท

(๑.๔) ค่าวัสดุอุปกรณ์ในการทำลูกประคบสมุนไพร เป็นเงิน ๘,๐๐๐.-บาท

(๑.๕) ค่าอุปกรณ์อื่นๆ เป็นเงิน ๕๐๐.-บาท

(๑.๖) ค่าวิทยากร จำนวน ๑๔ ชั่วโมงๆละ ๖๐๐.-บาท เป็นเงิน ๘,๔๐๐.-บาท

ผลที่คาดว่าจะได้รับ

ผู้สูงอายุ ผู้สนใจและเยาวชน ได้รับความรู้ในการใช้สมุนไพรดูแลสุขภาพ ทำให้ผู้สูงอายุมีสุขภาพและมีคุณภาพชีวิตที่ดี ลดค่าใช้จ่ายในการรักษา ไม่เป็นภาระของครอบครัว ส่งผลให้ครอบครัวและชุมชนมีความสุข ลดภาระค่าใช้จ่ายทางการแพทย์และสาธารณสุข ส่งผลให้ประเทศชาติมีความเข้มแข็ง มั่นคง ยั่งยืน ตลอดไป

**นายสิน กลับกลาย :** งบประมาณโครงการนี้น่าจะลดลูกประคบลงนะครับควรจะแจกคนละ ๑ ลูกพอครับ

**เลขานุการกรรมการฯ** : สรุปแล้วลูกประคบปรับลดลงเหลือคนละ ๑ ลูก งบประมาณโครงการนี้จะปรับลดลง ๓,๓๐๐ บาท คงเหลือเป็นเงินทั้งสิ้น ๓๐,๑๐๐.-บาท ครับ ไม่ทราบว่ามีคณะกรรมการท่านไหนจะสอบถามเพิ่มเติมอีกไหมครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**ประธานกรรมการฯ** : เมื่อที่ประชุมมีมติเห็นชอบทั้ง ๗ โครงการแล้ว ก็ให้ทางฝ่ายเลขานุการกรรมการฯดำเนินการเบิกจ่ายต่อไป แต่เนื่องจากใกล้สิ้นปีงบประมาณแล้ว จึงเห็นสมควรขยายเวลาการดำเนินการให้ ๓๐ วัน ท่านใดมีความคิดเห็นอย่างไรบ้างครับ

**ตัวแทนโรงเรียนบ้านโคกพยอม** : ในส่วนของโรงเรียนบ้านโคกพยอม จำนวน ๒ โครงการ ขออนุญาตไปดำเนินการในปีงบประมาณ พ.ศ. ๒๕๖๓ นะค่ะ เนื่องจากทางโรงเรียนมีภารกิจเป็นจำนวนมาก ไม่สามารถดำเนินการได้ทันปีงบประมาณนี้ จึงขอไปดำเนินการโดยใช้งบประมาณ พ.ศ. ๒๕๖๓

**ที่ประชุม** : มีมติ ดังต่อไปนี้

1. โครงการของโรงเรียนบ้านโคกพยอม จำนวน ๒ โครงการ เห็นชอบให้ดำเนินการและใช้งบประมาณ พ.ศ. ๒๕๖๓
2. ส่วนโครงการที่เหลืออีก ๓ โครงการ ขยายระยะเวลาการดำเนินการให้ ๓๐ วัน
3. **พิจารณาให้ความเห็นชอบโครงการที่นำเสนอขอรับการสนับสนุนงบประมาณ ประจำปีงบประมาณ พ.ศ. ๒๕๖๓**

**ประธานกรรมการฯ** : ต่อไปจะเป็นการพิจารณาให้ความเห็นชอบโครงการที่จะดำเนินการและขอรับการสนับสนุนงบประมาณ ประจำปีงบประมาณ พ.ศ. ๒๕๖๓ ขอเชิญฝ่ายเลขานุการกรรมการฯ ชี้แจงรายละเอียด

**เลขานุการกรรมการฯ** : สำหรับการพิจารณาให้ความเห็นชอบโครงการประจำปีงบประมาณ พ.ศ. ๒๕๖๓ ในขณะนี้มีจำนวน ๓ โครงการ คือ

1. **โครงการบริหารจัดการกองทุนหลักประกันสุขภาพในระดับพื้นที่ เทศบาลตำบลทุ่งลาน จำนวน ๑๐๐,๐๐๐.-บาท**

สืบเนื่องจากใกล้สิ้นปีงบประมาณแล้ว จึงจำเป็นต้องเสนอโครงการงบบริหารเข้าที่ประชุมคณะกรรมการฯ เพื่อขอความเห็นชอบ เป็นหลักในการใช้จ่ายงบประมาณในการบริหารจัดการกองทุน เพราะถ้าไม่มีโครงการรองรับ การประชุมคณะกรรมการชุดต่างๆ การจัดซื้อจัดจ้าง การศึกษาดูงาน ก็จะไม่มีงบประมาณรองรับ ในวันนี้จึงจำเป็นต้องเสนอโครงการขอความเห็นชอบ งบประมาณ ๑๐๐.๐๐๐.-บาท จ่ายเป็นค่าใช้จ่ายดังนี้

1. ค่าเบี้ยประชุมตอบแทนคณะกรรมการบริหารกองทุนฯ ที่เข้าร่วมประชุม จำนวน ๒๐ คนๆละ ๔๐๐.-บาทต่อครั้ง จำนวน ๔ ครั้ง เป็นเงิน ๓๒,๐๐๐.-บาท
2. ค่าเบี้ยประชุมตอบแทนคณะอนุกรรมการกลั่นกรองและประเมินผลฯ ที่เข้าร่วมประชุม จำนวน ๗ คนๆละ ๓๐๐.-บาทต่อครั้ง จำนวน ๔ ครั้ง เป็นเงิน ๘,๔๐๐.-บาท
3. ค่าเบี้ยประชุมตอบแทนคณะอนุกรรมการสนับสนุนการจัดการบริการดูแลระยะยาว สำหรับผู้สูงอายุที่มีภาวะพึ่งพิง ที่เข้าร่วมประชุม จำนวน ๑๐ คนๆละ ๓๐๐.-บาทต่อครั้ง จำนวน ๔ ครั้ง เป็นเงิน ๑๒,๐๐๐.-บาท
4. ค่าเบี้ยประชุมตอบแทนคณะทำงาน/เจ้าหน้าที่ ที่เข้าร่วมประชุม จำนวน ๘ คนๆละ ๒๐๐.-บาทต่อครั้ง จำนวน ๔ ครั้ง เป็นเงิน ๖,๔๐๐.-บาท
5. ค่าจัดจ้างอาหารว่างและเครื่องดื่ม สำหรับการประชุมคณะกรรมการ คณะอนุกรรมการ คณะทำงานและเจ้าหน้าที่ จำนวน ๔๕ คน จำนวน ๔ ครั้งๆละ ๓๐.-บาทต่อคน เป็นเงิน ๕,๔๐๐.-บาท
6. ค่าจัดซื้อวัสดุอุปกรณ์สำนักงาน ชุดแก้วกาแฟสำหรับการประชุมและอื่นๆที่จำเป็นต่อการดำเนินงานของกองทุนฯ เป็นเงิน ๒๐,๘๐๐.-บาท
7. ค่าใช้จ่ายในการจัดอบรม/เดินทางไปราชการ/ศึกษาดูงาน ของคณะกรรมการบริหารกองทุนฯ คณะอนุกรรมการฯ และเจ้าหน้าที่ที่เกี่ยวข้อง เป็นเงิน ๑๕,๐๐๐.-บาท

**ประธานกรรมการฯ** : ตามที่ฝ่ายเลขานุการกรรมการฯ ชี้แจงไปแล้วนั้น มีท่านใดจะสอบถามเพิ่มเติมหรือไม่ครับ ถ้าไม่มี ขอมติที่ประชุมนะครับ

**ที่ประชุมฯ** : ได้พิจารณาในรายละเอียดแล้ว เห็นว่าเป็นโครงการที่มีความเหมาะสม ถูกต้องตามหลักเกณฑ์ จึงมีมติเห็นชอบกับโครงการนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

1. **โครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ จำนวน ๕๐,๐๐๐.-บาท**

**ประธานกรรมการกองทุนฯ :** สำหรับเรื่องต่อไปจะเป็น การพิจารณาให้ความเห็นชอบโครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ ครับ เชิญเลขานุการกองทุนฯ ชี้แจงรายละเอียดครับ

**เลขานุการกรรมการฯ :** ครับ สำหรับการพิจารณาให้ความเห็นชอบโครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ ในวันนี้นั้น จะเป็นการพิจารณาให้ความเห็นชอบการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติ ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. ๒๕๖๑ ข้อ ๑๐ เงินกองทุนหลักประกันสุขภาพตามข้อ ๗ วรรคหนึ่ง ให้ใช้จ่ายเพื่อสนับสนุนและส่งเสริมเป็นค่าใช้จ่ายตามแผนงาน โครงการหรือกิจกรรม ที่คณะกรรมการกองทุนอนุมัติ ดังต่อไปนี้ (๕) เพื่อสนับสนุนและส่งเสริมกิจกรรมกรณีเกิดโรคระบาดหรือภัยพิบัติในพื้นที่ ในการป้องกันและแก้ไขปัญหาสาธารณสุขได้ตามความจำเป็น เหมาะสมและทันต่อสถานการณ์ได้

ซึ่งในวันนี้เสนอขอความเห็นชอบโครงการการป้องกันและแก้ไขปัญหาสาธารณสุข กรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ งบประมาณจำนวน ๕๐,๐๐๐.-บาท โดยมีวัตถุประสงค์ ดังนี้

1. เพื่อส่งเสริมสุขภาพ ป้องกันโรค รักษาพยาบาล หรือฟื้นฟูสมรรถภาพกรณีเกิดโรคระบาดหรือภัยพิบัติในพื้นที่ตำบลทุ่งลาน
2. เพื่อให้การช่วยเหลือและสนับสนุนการดำเนินงานอื่นๆ ในการดูแลสุขภาพประชาชนที่ได้รับผลกระทบจากโรคระบาดหรือภัยพิบัติในพื้นที่ตำบลทุ่งลาน
3. เพื่อให้การแก้ไขปัญหากรณีเกิดโรคระบาดหรือภัยพิบัติฉุกเฉินได้ทันท่วงทีและทั่วถึง

กลุ่มเป้าหมาย คือ ประชาชนในตำบลทุ่งลาน

สถานที่ดำเนินการ คือ ตำบลทุ่งลาน

ระยะเวลาดำเนินการ ปีงบประมาณ พ.ศ. ๒๕๖๓

ผลที่คาดว่าจะได้รับ

1. ประชาชนในพื้นที่ได้รับการส่งเสริมสุขภาพ ป้องกันโรค รักษาพยาบาลและฟื้นฟูสมรรถภาพกรณีเกิดโรคระบาดหรือภัยพิบัติในพื้นที่ตำบลทุ่งลาน ตามความจำเป็นและเหมาะสม
2. ประชาชนในพื้นที่ได้รับการช่วยเหลือและสนับสนุนการดำเนินงานอื่นๆ ในการดูแลสุขภาพประชาชนที่ได้รับผลกระทบจากโรคระบาดหรือภัยพิบัติในพื้นที่ตำบลทุ่งลาน ตามความจำเป็นและเหมาะสม
3. สามารถแก้ไขปัญหากรณีเกิดโรคระบาดหรือภัยพิบัติฉุกเฉินได้ทันท่วงทีและทั่วถึง

**ประธานกรรมการกองทุนฯ :** ครับตามที่ฝ่ายเลขานุการกองทุนฯ ได้ชี้แจงรายละเอียดโครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ ไปแล้วนั้น มีท่านคณะกรรมการท่านใดจะสอบถามเพิ่มเติมหรือไม่ครับ ถ้าไม่มีก็จะขอความเห็นชอบนะครับ ท่านคณะกรรมการกองทุนฯ ท่านใดเห็นชอบกับโครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ กรุณายกมือขึ้นครับ

**ที่ประชุม :** ได้พิจารณาโครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ แล้ว มีความเห็นดังนี้

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**เลขานุการกรรมการฯ** : ต่อไปจะเป็นการพิจารณาอีก ๒ โครงการ เป็นโครงการของโรงพยาบาลส่งเสริมสุขภาพตำบลทุ่งลานนะครับ ซึ่งทั้ง ๒ โครงการนี้ จากการประชุมครั้งที่ผ่านมา ได้พิจารณาให้ความเห็นชอบแล้ว แต่เนื่องจากระบบทางบัญชี/งบประมาณของโรงพยาบาล ไม่สามารถที่จะโอนงบประมาณเพื่อดำเนินงานในปีงบประมาณ พ.ศ. ๒๕๖๒ ได้ทัน วันนี้จึงขอแก้ไขระยะเวลาการดำเนินการครับ โดยจะเริ่มดำเนินการในปีงบประมาณ พ.ศ. ๒๕๖๓ ตั้งแต่วันที่ ๑ เดือนตุลาคม พ.ศ. ๒๕๖๒ เป็นต้นไป

1. **โครงการการดูแลผู้ป่วยโรคไตเรื้อรัง งบประมาณ ๓๒,๔๐๐.-บาท**
2. **โครงการปรับเปลี่ยนพฤติกรรมสุขภาพลดโรคความดันเบาหวาน งบประมาณ ๕๙,๔๐๐.-บาท**

ตามที่แจ้งไปแล้วว่า ทั้ง ๒ โครงการผ่านความเห็นชอบไปแล้ว แต่วันนี้ขอเปลี่ยนแปลงเป็นดำเนินการในปีงบประมาณ พ.ศ. ๒๕๖๓

**ประธานกรรมการฯ** : ตามที่ฝ่ายเลขานุการกรรมการฯ ชี้แจงไปแล้วนั้น มีท่านใดจะสอบถามเพิ่มเติมหรือไม่ครับ ถ้าไม่มี ขอมติที่ประชุมนะครับ

**ที่ประชุมฯ** : ได้พิจารณาในรายละเอียดแล้ว เห็นว่าทั้ง ๒ โครงการที่มีความเหมาะสม ถูกต้องตามหลักเกณฑ์ จึงมีมติเห็นชอบให้ดำเนินการในปีงบประมาณ พ.ศ. ๒๕๖๓

เห็นชอบ ๑๗ เสียง

ไม่เห็นชอบ - เสียง

งดออกเสียง ๑ เสียง

**ประธานกรรมการฯ** : เมื่อที่ประชุมมีมติเห็นชอบทั้ง ๔ โครงการแล้ว ก็ให้ทางฝ่ายเลขานุการกรรมการฯดำเนินการปรับปรุงและเข้าระบบ เพื่อใช้เป็นโครงการที่จะดำเนินการในปีงบประมาณ พ.ศ. ๒๕๖๓ ต่อไป และจากการประชุมในวาระแรก มีโครงการ ๒ โครงการที่เห็นชอบให้ดำเนินการในปีงบประมาณ พ.ศ. ๒๕๖๓ เช่นกัน จึงขอให้ที่ประชุมพิจารณา

**ที่ประชุม** : มีมติเห็นชอบ โครงการที่จะดำเนินการในปีงบประมาณ พ.ศ. ๒๕๖๓ รวมทั้งสิ้น ๖ โครงการดังต่อไปนี้

1. โครงการบริหารจัดการกองทุนหลักประกันสุขภาพในระดับพื้นที่ เทศบาลตำบลทุ่งลาน จำนวน ๑๐๐,๐๐๐.-บาท
2. โครงการการป้องกันและแก้ไขปัญหาสาธารณสุขกรณีเกิดโรคระบาดหรือภัยพิบัติในพื้นที่ ประจำปีงบประมาณ พ.ศ. ๒๕๖๓ จำนวน ๕๐,๐๐๐.-บาท
3. โครงการการดูแลผู้ป่วยโรคไตเรื้อรัง งบประมาณ ๓๒,๔๐๐.-บาท
4. โครงการปรับเปลี่ยนพฤติกรรมสุขภาพลดโรคความดันเบาหวาน งบประมาณ ๕๙,๔๐๐.-บาท
5. โครงการโรงเรียนส่งเสริมสุขภาพระดับเพชรยั่งยืน งบประมาณ ๓๒,๑๙๐.-บาท
6. โครงการอุ่นรักด้วยนวดแผนไทย (นวดฝ่าเท้า) งบประมาณ ๒๗,๐๐๐.-บาท

**ระเบียบวาระที่ ๔. เรื่องอื่นๆ**

ไม่มี

**ปิดประชุมเวลา ๑๖.๑๐ น.**

ลงชื่อ..................................................ผู้จดรายงานการประชุม

(นายภาณุ จันทร์เมือง)

ตำแหน่ง เลขานุการคณะกรรมการฯ

ตรวจสอบรับรองถูกต้อง

ลงชื่อ................................................ผู้ตรวจสอบรายงานการระชุม

(นายประสิทธิ์ แก้วมรกต)

ตำแหน่ง ประธานคณะกรรมการฯ